

**ประกาศองค์การบริหารส่วนตำบลห้วยยูง**

**เรื่อง หลักเกณฑ์และวิธีการประเมินผลการปฎิบัติงานของพนักงานครูส่วนตำบล**

**----------------------------------**

 โดยที่ ก.จ., ก.ท., ก.อบต. ได้กำหนดมาตรฐานทั่วไปเกี่ยวกับหลักเกฑณ์และวิธีการประเมินผลการปฎิบัติงานของพนักงานส่วนตำบล พ.ศ.2558 กำหนดให้องค์การบริหารส่วนตำบลห้วยยูง ประกาศหลักเกณฑ์และวิธีการประเมินผลการปฎิบัติงาน ให้พนักงานส่วนตำบล ลูกจ้างประจำในสังกัดทราบโดยทั่วกัน ก่อนเริ่มรอบการประเมินหรือในช่วงเริ่มรอบการประเมิน สำหรับข้าราชการหรือพนักงานครูและบุคลากรทางการศึกษาในระบบตำแหน่ง “ระบวิทยฐานะ” โดยการประเมินผลการปฎิบัติงานบุคลากรทางการศึกษาให้เป็นไปตามแบบและแนวทางที่ ก.จ. ก.ท. และ ก.อบต.กำหนด เช่นเดียวกัน

 ดังนั้น องค์การบริหารส่วนตำบลห้วยยูง จึงประกาศหลักเกณฑ์และวิธีการประเมินผลการปฎิบัติราชการของพนักงานครูส่วนตำบล สำหรับรอบการประเมิน**ประจำปีงบประมาณ พ.ศ.2561 ครั้งที่ 1 (1 ตุลาคม 2560 – 31 มีนาคม 2561)** ดังนี้

 1.**การประเมินผลการปฎิบัติงานของพนักงานครูส่วนตำบล** ให้คำนึงถึงระบบการบริหารผลงาน (Performance Management) โดยมีองค์ประกอบการประเมินและสัดส่วนคะแนนแบ่งเป็น 2 ส่วน ได้แก่

 1.1 ผลสัมฤทธิ์ของงาน (ไม่น้อยกว่าร้อยละ 70) โดยประเมินผลจากปริมาณผลงาน คุณภาพของงาน ความรวดเร็วหรือ ความตรงต่อเวลา และความประหยัดหรือความคุ้มค่า

 1.2 พฤติกรรมการปฎิบัติราชการ (ร้อยละ 30) ประกอบด้วย การประเมินสมรรถนะหลัก และสมรรถนะประจำสายงาน

 2.**หลักเกณฑ์และวิธีการประเมินผลสัมฤทธิ์ของงานและพฤติกรรมการปฎิบัติราชการ หรือสมรรถนะให้เป็นไปตามหลักการของมาตรฐานทั่วไป ที่ ก.จ., ก.ท. และ ก.อบต.กำหนด**ได้แก่

 2.1 การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับประเมิน เกี่ยวกับการมอบหมายโครงการ/งาน/กิจกรรมในการปฎิบัติราชการ โดยกำหนดตัวชี้วัดผลการปฎิบัติงาน และค่าเป้าหมาย

 2.2 พฤติกรรมการปฎิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฎิบัติราชการ ประกอบด้วย สมรรถนะหลัก 5 ด้าน สมรรถนะประจำสายงาน 3 ด้าน

 3.**ระดับผลการประเมิน** ในการประเมินผลการปฎิบัติราชการขององค์การบริหารส่วนตำบลห้วยยูง ให้จัดกลุ่มคะแนนผลประเมิน เป็น 5 ระดับ ได้แก่ ดีเด่น ดีมาก ดี พอใช้และต้องปรับปรุง โดยมีเกณฑ์คะแนนแต่ละระดับให้เป็นไปตามที่ ก.จ., ก.ท, ก.อบต. กำหนดโดยอนุโลม

 4.**แบบประเมินผลการปฎิบัติงาน** ให้นำแบบประเมินผลการปฎิบัติงานของพนักงานส่วนตำบล ตามที่ ก.จ., ก.ท., ก.อบต. กำหนดโดยอนุโลม

  **ประกาศ ณ วันที่ 1 เดือนตุลาคม พ.ศ.2560**

 

 (นายวินัย มากสม)

 นายกองค์การบริหารส่วนตำบลห้วยยูง